ડોલર સામે રૃપિયામાં સતત ધોવાણ ચાલુ રહ્યું છે. ગુરુવારે ફોરેક્સ માર્કેટમાં શરૃઆતના કામકાજમાં રૃપિયો ડોલર સામે વધુ ૨૩ પૈસા ગગડીને ૭૦.૮૨ના ઐતિહાસિક તળિયે પહોંચ્યો હતો. રિઝર્વ બેક્ને ચાલુ વર્ષે એનપીએમાં વૃદ્ધિ થવાની આગાહી કરી હોવાથી તેની પ્રતિકૂળ અસરો પાછળ રૃપિયામાં રકાસ જોવા મળ્યો હતો. આ ઉપરાંત યુએસ ફેડરલ રિઝર્વ ચાલુ વર્ષે ધીમી ગતિએ ફેડ રેટમાં વધારો કરવાની જાહેરાત કરી હતી જેને પગલે વૈશ્વિક બજારોમાં ઉથલપાથલ જોવા મળી રહી છે. ઉભરતા બજારોમાંથી રોકાણ પરત ખેંચાઈ રહ્યું છે અને વિકાસશીલ દેશો તરફ રોકાણકારોએ મિટ માંડી છે. રૃપિયામાં ધોવાણને પગલે દેશની ચાલુ ખાતાની ખાધ વધવાના ભણકારા વાગી રહ્યા છે. ગઈ કાલે રૃપિયો ૭૦.૫૭ની ઐતિહાસિક નીચી સપાટીએ બંધ હતો.